open-index/open-wikipedia-markdown huggingface dataset:
Πρωτάθλημα Ε.Π.Σ. Πειραιώς 1972-73

Το πρωτάθλημα της **[[Ε.Π.Σ. Πειραιώς]] περιόδου 1972-73** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 59 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Σύρου (ύστερα από την τιμωρία του Σαρωνικού Αίγινας και την αποβολή του από το πρωτάθλημα, λόγω απόπειρας δωροδοκίας) και ο Α.Ο. Νεάπολης. Και οι δυο πρωταθλητές έλαβαν στη συνέχεια μέρος στο Ειδικό πρωτάθλημα της Ε.Π.Ο., μέσω του οποίου διεκδίκησαν την άνοδο στη Β΄Εθνική κατηγορία. Τους τίτλους των δυο ομίλων της Β΄ ΕΠΣΠ κέρδισαν ο Ολυμπιακός Κορυδαλλού που ισοβάθμησε με το Μανδραϊκό στον Α΄ όμιλο και η Πίνδος. Στη Γ΄ Πειραιώς πρωταθλητές αναδείχτηκαν η Αρμενική και ο Φοίνικας Αγ. Σοφίας (ή Αστέρας Σύρου). Το Κύπελλο Πειραιά κατέκτησε η Αμφιάλη.

## Κατηγορίες
*Α΄ με 24 ομάδες σε δύο ομίλους των 12 ομάδων.
*Β΄ με 16 ομάδες σε δυο ομίλους των 8 ομάδων.
*Γ΄ με 19 ομάδες σε δύο ομίλους των 9-10 ομάδων.

## Α΄ Κατηγορία
***Πρωταθλητές ομίλων** που προκρίθηκαν στο Ειδικό πρωτάθλημα της Ε.Π.Ο. για την άνοδο στη Β΄ Εθνική.
****[[Α.Ο. Σύρου]]**
****[[Α.Ο. Νεάπολης Νίκαιας|Α.Ο. Νεάπολης]]**
*Αγώνας για τον **Υπερπρωταθλητή**:
**24 Ιουνίου 1973: **[[Α.Ο. Σύρου]]** - Α.Ο. Νεάπολης 4-1.

Οι τελικές βαθμολογίες:

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****[[Α.Ο. Κορυδαλλός|Ολυμπιακός Κορυδαλλού]]**
****[[Α.Ο. Νίκαιας|Πίνδος Νίκαιας]]**

## Γ΄ Κατηγορία
***Πρωταθλητές ομίλων** που ανέβηκαν στη Β΄ κατηγορία:
****Αρμενική Πειραιά**
**Φοίνικας Αγίας Σοφίας ή Αστέρας Σύρου

Στην Γ ΕΠΣΠ εγγράφηκαν δυο νέοι σύλλογοι από το Πέραμα, οι *Πυθαγόρας* και *Εθνικός Φοίνιξ*, αλλά δε δήλωσε συμμετοχή ο *[[Α.Ο. Μυκόνου|ΑΟ Μυκόνου]]*.

Οι 19 συνολικά ομάδες είχαν χωριστεί σε ομίλους ως εξής:
* **Α όμιλος**( 9 ομάδες): Αρμενική , Άρης Αμφιάλης , Απόλλων Αίγινας , Κένταυρος Καμινίων , Α.Ο. Προφήτη Ηλία , Εθνικός Αστέρας Νεάπολης , Δόξα Ασπροπύργου , Πυθαγόρας Περάματος , Τροιζηνιακός
* **Β όμιλος**(10 ομάδες): Φοίνιξ Αγίας Σοφίας , Αστέρας Σύρου , Αετός Κορυδαλλού , Κρίτων , Δόξα Περάματος , Μεγαρικός , Πρωτεύς Νίκαιας , Δίας Κορυδαλλού , Νίκη Κερατσινίου , Εθνικός Φοίνιξ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Την περίοδο 1972-73 δήλωσαν συμμετοχή 51 σωματεία από τα 59 συνολικά που ανήκουν στη δύναμη της ΕΠΣΠ, με τη συμμετοχή των ομάδων της Α΄ Κατηγορίας να είναι υποχρεωτική. Τα σωματεία που δε συμμετείχαν ήταν μεταξύ άλλων οι Παμπειραϊκός, Αετός Κορυδαλλού, Α.Ο. Προφήτη Ηλία Πειραιά, Κένταυρος Καμινίων, Τροιζηνιακός Γαλατά, Α.Ο. Μυκόνου και Απόλλων Αίγινας.

Κυπελλούχος αναδείχθηκε ο **[[Α.Π.Σ.Ε. Αμφιάλη]]** επικρατώντας στον τελικό της Θύελλας Κορυδαλλού και προκρίθηκε στη 2η φάση του Κυπέλλου Ελλάδας ερασιτεχνών, όπου βρέθηκε αντιμέτωπος με τον Κυπελλούχο Ε.Π.Σ. Δωδεκανήσου, Διγενή Κοσκινού Ρόδου.

### Οι αγώνες

### Τελικός

## Παραπομπές

## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1972-1973
Βέρτερσεε Στάντιον

Το **Βέρτερσεε Στάντιον** είναι στάδιο πολλαπλών χρήσεων στο Κλάγκενφουρτ της Αυστρίας. Είναι η έδρα της Αούστρια Κλάγκενφουρτ.

Το παλιό στάδιο, επίσης ονομαζόμενο *Wörtherseestadion*, είχε χτιστεί το 1960 και είχε χωρητικότητα 10.900 θεατών. Κατεδαφίστηκε το 2005 και αντικαταστάθηκε από το ομώνυμο νέο στάδιο, το οποίο ξεκίνησε να χτίζεται στις 11 Ιανουαρίου 2006 και εγκαινιάστηκε στις 7 Σεπτεμβρίου 2007 με αγώνα των εθνικών ομάδων Αυστρίας και Ιαπωνίας στα πλαίσια φιλικού τουρνουά και ενώπιον 26.500 θεατών.

Από το 2007 ως το 2010 απέκτησε ονοματοδότη χορηγό τον τραπεζικό όμιλο "Hypo Alpe Adria" και ονομαζόταν "Hypo-Arena", ωσότου λόγω οικονομικών προβλημάτων του ομίλου η χορηγία κατέπεσε και επανήλθε το αρχικό του όνομα.

Ήταν ένα από τα 8 στάδια που φιλοξένησαν το Ευρωπαϊκό Πρωτάθλημα Ποδοσφαίρου 2008, επ' αφορμή του οποίου χτίστηκε. Κατά τη διάρκεια του Euro 2008 είχε δυνατότητα φιλοξενίας 32.000 θεατών, ενώ μετά τη διόργανωση η χωρητικότητα μειώθηκε στις 30.000 θέσεις.

Στις 9 Ιανουαρίου 2010 ο χώρος φιλοξένησε τον αγώνα χόκεϊ της EBEL μεταξύ των ομάδων Klagenfurter AC και Villacher SV.

## Παραπομπές


## Εξωτερικοί σύνδεσμοι

*Παρουσίαση του Βέρτερσεε Στάντιον στον ιστότοπο του Sportpark Klagenfurt

Αυστρία
Κατηγορία:Αούστρια Κέρντεν
Βερενίκη Πάγχρυσος

Η **Βερενίκη** ήταν αρχαία ελληνική πόλη στην Ερυθρά Θάλασσα.

Την αναφέρουν οι συγγραφείς Στέφανος ο Βυζάντιος, ο Στράβων και ο Πλίνιος ο Πρεσβύτερος. Υπήρξε πτολεμαϊκή εμπορική αποικία. Βρισκόταν στην παραλιακή Αιθιοπία, της οποίας ήταν και σπουδαίο λιμάνι. Ήταν κοντά στην πόλη Σάβαι και στην επαρχία της *Τρωγλοδυτικής*. Έφερε τις ονομασίες **Βερενίκη η κατά Σαβάς** ή **Βερενίκη Πάγχρυσος**. Το τελευταίο προσωνύμιο όφειλε στα ορυχεία χρυσού που υπήρχαν στην περιοχή Jebel Allaki του σημερινού Σουδάν. Από τα ορυχεία αυτά οι Πτολεμαίοι λάμβαναν τις απαραίτητες προμήθειές τους σε χρυσό, στα οποία ορυχεία εργάζονταν οι εγκληματίες και οι αιχμάλωτοι πολέμου.

Κατηγορία:Αρχαίες πόλεις της Αφρικής
Άντριου Χόλνες

Ο **Άντριου Χόλνες** (*Andrew Michael Holness*, 22 Ιουλίου 1972) είναι Τζαμαϊκανός πολιτικός, ο οποίος είναι πρωθυπουργός της χώρας από τις 3 Μαρτίου του 2016. Υπηρέτησε ξανά στο αξίωμα από τις 23 Οκτωβρίου 2011 ως τις 5 Ιανουαρίου 2012. Από το 2007 ως το 2012 ήταν και υπουργός Παιδείας. Είναι παντρεμένος με την Τζούλιετ Χόλνες και έχουν 3 παιδιά. Ανήκει στο Εργατικό Κόμμα της Τζαμάικα, του οποίου ηγείται από το 2011.

## Καριέρα και σπουδές
Φοίτησε στο σχολείο δευτεροβάθμιας εκπαίδευσης της Αγίας Αικατερίνης και αργότερα αποφοίτησε από το πανεπιστήμιο των Δυτικών Ινδιών. Υπηρέτησε ως εκτελεστικός διευθυντής σε οργανισμό εθελοντών για τα  παιδιά από το 1994 ως το 1996 και εν συνεχεία έγινε μέλος του Κυρίου Ομίλου Εταιρειών, ως σύμβουλος του Έντουαρντ Σίγκα.

Το 1997 εξελέγη βουλευτής στην Δυτική Κεντρική περιφέρεια του Αγίου Ανδρέα (West Central St. Andrew) και υπηρέτησε ως εκπρόσωπος της αντιπολίτευσης αρμόδιος για θέματα γης και ανάπτυξης από το
1999 ως το 2002. Το 2002 ανέλαβε υπουργός Οικισμού και το 2005 το υπουργείο Παιδείας. Ορκίστηκε υπουργός Παιδείας το Σεπτέμβριο του 2007. 

Τον Οκτώβριο του 2011 διαδέχθηκε τον Μπρους Γκόλντινγκ στο αξίωμα του ηγέτη του Εργατικού Κόμματος της Τζαμάικα και έγινε παράλληλα ο 9ος Πρωθυπουργός της χώρας. Επέλεξε να διατηρήσει το χαρτοφυλάκιο της Παιδείας πέρα από το αξίωμα του Πρωθυπουργού.

### Εκλογές 2011
Ο Χόλνες προκήρυξε εκλογές που έγιναν στις 29 Δεκεμβρίου 2011 . Το κόμμα του (JLP) ηττήθηκε από το Εθνικό Κόμμα του Λαού που πήρε 42 έδρες στο Κοινοβούλιο. Ο Χόλνες έγινε αρχηγός της Αξιωματικής Αντιπολίτευσης, καθώς το JLP περιορίστηκε σε 21 έδρες. Τον διαδέχθηκε στην πρωθυπουργία η Πόρσια Σίμσον Μίλερ.
### Εκλογική νίκη 2016
Έπειτα από τις γενικές εκλογές του 2016 ο Χόλνες επέστρεψε στην πρωθυπουργία, καθώς το Εργατικό Κόμμα της Τζαμάικα κέρδισε οριακή νίκη με 32 επί συνόλου 63 εδρών. Σύμφωνα με έναν πολιτικό σχολιαστή ήταν "οι πιο αμφίρροπες εκλογές που διεξήχθησαν ποτέ στη χώρα".

### Εκλογική νίκη 2020

Στις 3 Σεπτεμβρίου 2020 ο Χόλνες οδήγησε το JLP σε μια δεύτερη συνεχόμενη νίκη σε γενικές εκλογές. Το JLP κέρδισε 49 έδρες έναντι 14 για το PNP. Ωστόσο, πιθανότατα λόγω της πανδημίας, η προσέλευση στις κάλπες ήταν μόλις 37%. Ορκίστηκε για άλλη μία θητεία στις 7 Σεπτεμβρίου 2020.

### Επανεκλογή 2025

Ο Χόλνες εξελέγη για τρίτη θητεία το 2025, αφού το κόμμα του, το JLP (Εργατικό Κόμμα της Τζαμάικα), κέρδισε 35 από τις 63 έδρες στο Κοινοβούλιο, ακολουθούμενο από το PNP (Εθνικό Λαϊκό Κόμμα) με 28 έδρες.

## Παραπομπές


## Πηγές
*Προφίλ
*Jis Page

Κατηγορία:Πρωθυπουργοί της Τζαμάικα
Κατηγορία:Ηγέτες εν ενεργεία
Οικογένεια Αθηνογένη

μικρογραφία|Ο Γεώργιος Αθηνογένης
Η **οικογένεια Αθηνογένη** είναι παλιά αθηναϊκή οικογένεια, μέλης της οποίας διακρίθηκαν στις επιχειρήσεις και στον δημόσιο βίο.

Σημαντικό ρόλο στην οικονομική ανέλιξη της οικογένειας διαδραμάτισε ο γάμος του Γεωργίου Αθηνογένη με την αδελφή του τραπεζίτη και πρωθυπουργού Στέφανου Σκουλούδη, Μαρία. Το Μέγαρο της οικογένειας διατηρείται ακόμα και σήμερα στην οδό Σταδίου. Το αρχείο Αθηνογένη φυλάσσεται στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) και τη Γεννάδειο Βιβλιοθήκη ύστερα από δωρεά της οικογένειας περι το 1990.

## Μέλη

* Εμμανουήλ Αθηνογένης, σύζυγος Μαρίας Λάτρη
** Γεώργιος Αθηνογένης, τραπεζίτης, σύζυγος Μαρίας Σκουλούδη (αδελφή του Στέφανου Σκουλούδη) και γιος του Εμμανουήλ
*** Έλλη Αθηνογένη, σύζυγος Γεωργίου Χρουσάκη και κόρη του Γεωργίου
*** Κλεώνη Αθηνογένη, σύζυγος Ιωάννη Χρουσάκη και κόρη του Γεωργίου
*** Θάλια Αθηνογένη, σύζυγος Ιωάννη Κουντουριώτη και κόρη του Γεωργίου
*** Δανάη Αθηνογένη, σύζυγος Δημητρίου Καλλέργη και κόρη του Γεωργίου
**** Έφη Καλλέργη, σύζυγος Θεόδωρου Κουντουριώτη και κόρη της Δανάης
***** Παύλος Κουντουριώτης, αξιωματικός του Πολεμικού Ναυτικού και γιος της Έφης
**** Ιωάννης Καλλέργης, διπλωμάτης και γιος της Δανάης
*** Στέφανος Αθηνογένης, γιος του Γεωργίου
*** Ιωάννης Αθηνογένης, τραπεζίτης, πολιτικός, σύζυγος Αικατερίνης Αθανασίου Κανακάρη - Ρούφου και γιος του Γεωργίου
**** Γεώργιος Αθηνογένης (1930 - 1987), σύζυγος Βεατρίκης Verity και γιος του Ιωάννη
***** Αικατερίνη Αθηνογένη, κόρη του Γεωργίου
**** Μαρία Αθηνογένη, σύζυγος Μιχαήλ Κοντολέφα και κόρη του Ιωάννη
*** Πολύμνια Αθηνογένη, σύζυγος Θεόδωρου Μπαλτατζή και κόρη του Γεωργίου
** Γιαννάκος Αθηνογένης, γιος του Εμμανουήλ
*** Αντώνιος Αθηνογένης, δικηγόρος, βουλευτής και γιος του Γιαννάκου
**** Ιωάννης Αθηνογένης, γιος του Αντώνη

## Παραπομπές


*
Συλλογικό όργανο

Στη νομική επιστήμη με την ονομασία **συλλογικό όργανο** φέρεται ένα σύνολο προσώπων, ισότιμα συμπραττόντων και οργανωμένων σε ενιαία βούληση, όπου δυνάμει σχετικής νομοθεσίας, του παρέχεται η  δυνατότητα να ενεργεί προς το συμφέρον και για λογαριασμό συγκεκριμένου νομικού προσώπου, επί διαφόρων υποθέσεων τόσο σε εσωτερικές όσο και σε εξωτερικές σχέσεις.

## Γενικά
Τα συλλογικά όργανα ανάλογα της φύσης της δράσης τους υπόκεινται σε ειδικούς κανόνες συγκρότησης, σύνθεσης και λειτουργίας. 
Εν προκειμένω η "*συγκρότηση*" αυτών αναφέρεται στον καθορισμό της νομίμου πληρότητας των μελών, είτε με εκλογή είτε με διορισμό, τόσο των τακτικών όσο και των αναπληρωματικών. 
Η δε "*σύνθεση*" αναφέρεται στην νομιμότητα της λειτουργίας του οργάνου, εκ της συμμετοχής των μελών σε συνεδρία, την έγκαιρη πρόσκλησή τους καθώς και την έλλειψη ασυμβίβαστων κωλυμάτων σε συνάφεια του εξεταζόμενου θέματος. 
Τέλος η "*λειτουργία*" αναφέρεται στη παρουσία των μελών καθ΄ όλη τη διάρκεια της συνεδρίας, τη θέση του εισηγητή, καθώς και τον τρόπο λήψης των αποφάσεων (πλειοψηφία).
Οποιαδήποτε  παραβίαση επί των παραπάνω κανόνων συνιστά λόγο ακυρότητας  της όποιας απόφασης που έχει ληφθεί υπό αυτές τις συνθήκες και κατ΄ επέκταση και οποιαδήποτε διοικητικής πράξης που ακολούθως στηρίχθηκε σ΄ αυτή την απόφαση.

## Διάκριση
Τα δημόσια συλλογικά όργανα, αρχικά  διακρίνονται σε
# "άμεσα", όταν οι αρμοδιότητές τους καθορίζονται από το σύνταγμα της χώρας και σε "έμμεσα", όταν προσδιορίζονται από άλλους διοικητικούς νόμους.  
# Aνάλογα του χαρακτήρα της λειτουργίας τους διακρίνονται σε "νομοθετικά", "δικαστικά" και "διοικητικά". Τα τελευταία, επιμέρους σε "κεντρικά" και "περιφερειακά".
# Ανάλογα του χαρακτήρα των αποφάσεών τους αυτά διακρίνονται σε αποφασιστικά και γνωμοδοτικά. 
# Τέλος διακρίνονται και σε πολλές άλλες κατηγορίες, ανάλογα της παρ΄ εκάστου αρμοδιότητας αυτών.

## Συλλογικά όργανα
Συλλογικά όργανα είναι πάσης φύσεως διοικητικά συμβούλια και επιτροπές του δημοσίου, όπως π.χ. το Υπουργικό Συμβούλιο, οι Υγειονομικές Επιτροπές, Επιτροπές λιμένων, τα Δημοτικά συμβούλια, πειθαρχικά συμβούλια κ.λπ., καθώς  επίσης σύλλογοι, σωματεία, ομοσπονδίες κ.λπ.

## Διεθνές συλλογικό όργανο
Στο Διεθνές Δίκαιο ως διεθνή συλλογικά όργανα φέρονται όλες οι γενικές γραμματείες και τα εκτελεστικά συμβούλια των διεθνών οργανισμών, οι πάσης φύσεως αντικειμένου διεθνείς επιτροπές, διεθνείς συνελεύσεις, διεθνείς επαγγελματικές ενώσεις κλπ.

## Πηγές
*"Εγκυκλοπαίδεια Πάπυρος Larousse Britannica" τομ.55ος, σελ.369.

Κατηγορία:Δημόσια Διοίκηση
Κατηγορία:Εργατικό Δίκαιο
Κατηγορία:Διεθνές Δίκαιο
Πρωτάθλημα Ε.Π.Σ. Πειραιώς 1980-81

Το πρωτάθλημα της **[[Ε.Π.Σ. Πειραιώς]] της περιόδου 1980-81** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 79 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Νίκαιας και η Νίκη Ρέντη. Και οι δυο πρωταθλητές ανέβηκαν στο Εθνικό Ερασιτεχνικό Πρωτάθλημα της περιόδου 1981-82. Υπερπρωταθλήτρια Πειραιώς ανακηρύχθηκε η ομάδα της Νίκαιας, σαρώνοντας με σκορ 5-0 την ομάδα του Ρέντη. Στη Β΄ Κατηγορία, τον αντίστοιχο τίτλο κέρδισε η ομάδα του Θριάμβου Πασαλιμανίου, που επικράτησε στον άτυπο τελικό της Δόξας Πειραιώς με 1-0, ενώ και οι δυο σύλλογοι ανήλθαν στην Α΄ Κατηγορία. Τους τίτλους των δυο ομίλων της Γ΄ Κατηγορίας κατέκτησαν ο Α.Γ.Σ. Νέας Περάμου και ο Κρίτωνας Πασαλιμανίου και ανέβηκαν στην Β΄ Κατηγορία, ενώ υπερπρωταθλήτρια αναδείχθηκε η ομάδα της Νέας Περάμου.

## Κατηγορίες

*Α΄ με 30 ομάδες σε δύο ομίλους των 15.
*Β΄ με 26 ομάδες σε δύο ομίλους των 13.
*Γ΄ με 23 ομάδες σε δυο ομίλους των  11-12 ομάδων.

## Α΄ Κατηγορία
***Πρωταθλητές ομίλων** που ανέβηκαν στο Εθνικό Ερασιτεχνικό Πρωτάθλημα:
****[[Α.Ο. Νίκαιας|Α.Ο. Νικαίας]]**
****[[Νίκη Ρέντη]]**
*Αγώνας για τον **Υπερπρωταθλητή**:
**24 Ιουνίου 1981, Γήπεδο Νίκαιας: **Α.Ο. Νικαίας** - Νίκη Ρέντη: 5-0.

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****Θρίαμβος Πασαλιμανίου**
****[[Ο.Φ.Ν. Δόξα Πειραιά|Δόξα Πειραιώς]]**
*Αγώνας για τον **Υπερπρωταθλητή**:
**21 Ιουνίου 1981, Γήπεδο Νεάπολης: **Θρίαμβος Πασαλιμανίου** - Δόξα Πειραιώς: 1-0.

## Γ΄ Κατηγορία
***Πρωταθλητές ομίλων** που ανέβηκαν στην Β΄ κατηγορία:
****[[Α.Γ.Σ. Νέας Περάμου]]**
****Κρίτων Πασαλιμανίου**
*Αγώνας για τον **Υπερπρωταθλητή**:
**7 Ιουνίου 1981, Γήπεδο Ασπροπύργου: **Α.Γ.Σ. Νέας Περάμου** - Κρίτων Πασαλιμανίου: 3-2.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1980-81 κατέκτησε ο Α.Ο. Νικαίας. 

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1980-1981
Πρωτάθλημα Ε.Π.Σ. Πειραιώς 1982-83

Το πρωτάθλημα της **[[Ε.Π.Σ. Πειραιώς|Ένωσης Πειραιώς]] της περιόδου 1982-83** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 74 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Περαμαϊκός και ο Ηρακλής Ελευσίνας. Και οι δυο πρωταθλητές ανέβηκαν στο Εθνικό Ερασιτεχνικό Πρωτάθλημα της περιόδου 1983-84. Υπερπρωταθλήτρια Πειραιώς ανακηρύχθηκε η ομάδα του Περάματος, σαρώνοντας τον αντίπαλό της με σκορ 6-2.

## Κατηγορίες

*Α΄ με 28 ομάδες σε δύο ομίλους των 14.
*Β΄ με 28 ομάδες σε δύο ομίλους των 14.
*Γ΄ με 18 ομάδες σε δυο ομίλους των 9.

## Α΄ Κατηγορία
***Πρωταθλητές ομίλων** που ανέβηκαν στο Εθνικό Ερασιτεχνικό Πρωτάθλημα:
****[[Ηρακλής Ελευσίνας]]**
****[[Αθλητικός Ποδοσφαιρικός Όμιλος Περαμαϊκός|Περαμαϊκός]]**
*Αγώνας για τον **Υπερπρωταθλητή**:
**28 Μαΐου 1983, γήπεδο Μοσχάτου: **[[Αθλητικός Ποδοσφαιρικός Όμιλος Περαμαϊκός|Περαμαϊκός]]** - Ηρακλής Ελευσίνας: 6-2. Πρωταγωνιστές του αγώνα για την ανάδειξη του υπερπρωταθλητή αναδείχτηκαν οι ποδοσφαιριστές της νικήτριας Νίκος Μανιώτης (πρώτος σκόρερ της Α΄ Κατηγορίας Πειραιά για το 1983) και Αυγουστής Παπαποστόλου, οι οποίοι σημείωσαν από 3 γκολ αμφότεροι.

Η τελική κατάταξη στους δυο ομίλους έχει ως εξής:

*1 Αγώνες κατάταξης:28/5/1983, γήπεδο Νίκαιας:**Αναγέννηση Πειραϊκής** - Α.Ο.Κ. Φαλήρου: 2-1.1/6/1983, γήπεδο Ελευσίνας:Αμπελακιακός - Α.Ο.Κ. Φαλήρου: 1-1.5/6/1983, γήπεδο Ελευσίνας: Αμπελακιακός - Αναγέννηση Πειραϊκής:
*2 Α.Ο.Κ. Φαλήρου και Αμπελακιακός ισοβάθμισαν και έπειτα τους αγώνες κατάταξης και η παραμονή κρίθηκε σε κλήρωση.Στην κλήρωση ευνοήθηκε ο Αμπελακιακός και ο Α.Ο.Κ. Φαλήρου υποβιβάστηκε.

## Β΄ Κατηγορία
***Πρωταθλητές ομίλων** που ανέβηκαν στην Α΄ Κατηγορία:
****Παννεαπολικός**
****Πράσινα Πουλιά Καμινίων**
*Αγώνας για τον **Υπερπρωταθλητή**:
**28 Μαΐου 1983, γήπεδο Δραπετσώνας: **Παννεαπολικός** - Πράσινα Πουλιά: 2-0.
***Δευτεραθλητές ομίλων** που ανέβηκαν στην Α΄ Κατηγορία:
****[[Α.Π.Ο. Οδηγήτρια Πειραιά|Οδηγήτρια]]**
****[[Α.Ο. Χαλκηδών#Χαλκηδών Νήαρ Ήστ|Χαλκηδών Νήαρ Ηστ]]**

Η τελική κατάταξη στους δυο ομίλους έχει ως εξής:

## Γ΄ Κατηγορία
***Πρωταθλητές ομίλων** που ανέβηκαν στην Β΄ Κατηγορία:
****Α.Ε. Αίγινας**
****Εθνικός Περάματος**
*Αγώνας για τον **Υπερπρωταθλητή**:
**22 Μαΐου 1983: **Α.Ε. Αίγινας** - Εθνικός Περάματος: 3-2.
***Δευτεραθλητές ομίλων** που ανέβηκαν στην Β΄ Κατηγορία:
****Ίκαρος Ασπροπύργου**
****Δόξα Περάματος**

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Στο κύπελλο της περιόδου 1982-83 συμμετείχαν 79 ομάδες συνολικά, εκ των οποίων 72 από τα πρωταθλήματα Α΄, Β΄ και Γ΄ κατηγορίας της ΕΠΣΠ, καθώς και οι Αίας Σαλαμίνας, Αργοναύτης, Α.Σ. Δραπετσώνα, Α.Ο. Νεάπολης, Νίκη Ρέντη, Α.Ο. Μοσχάτου και Πανασπροπυργιακός από το νεοσύστατο Εθνικό Ερασιτεχνικό πρωτάθλημα.

Ο τελικός του κυπέλλου της περιόδου 1982-83 διεξήχθη για πρώτη φορά στο στάδιο «Γεώργιος Καραϊσκάκης». Κυπελλούχος αναδείχθηκε η **[[Νίκη Ρέντη]]** και προκρίθηκε στο Κύπελλο Ελλάδας ερασιτεχνών.

### Οι αγώνες

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1982-1983
Διοργανώσεις Ε.Π.Σ. Πειραιά 1987–88

Το πρωτάθλημα της **[[Ε.Π.Σ. Πειραιώς|Ένωσης Πειραιώς]] της περιόδου 1987-88** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 99 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Μανδραϊκός και ο Α.Ο. Ζέας. Υπερπρωταθλήτρια Πειραιώς ανακηρύχθηκε η ομάδα του Μανδραϊκού, επικρατώντας της αντιπάλου του με σκορ 3-1. Και οι δυο πρωταθλήτριες ανέβηκαν στη Δ΄Εθνική της περιόδου 1988-89.

## Κατηγορίες

*Α΄ με 32 ομάδες σε δύο ομίλους των 16.
*Β΄ με 28 ομάδες σε δύο ομίλους των 14.
*Γ΄ με 39 ομάδες σε τρεις ομίλους των 13.

## Α΄ Κατηγορία
***Πρωταθλητές ομίλων** που ανέβηκαν στη Δ΄ Εθνική:
****[[Μανδραϊκός Α.Ο.|Μανδραϊκός]]**
****[[Α.Ο. Ζέας]]**
*Αγώνας για τον **Υπερπρωταθλητή**:
**21 Μαΐου 1988, γήπεδο Σχιστού: **[[Μανδραϊκός Α.Ο.|Μανδραϊκός]]** - Α.Ο. Ζέας: 3-1.

### Οι κορυφαίοι σκόρερ
Οι 3 κορυφαίοι σκόρερ των δυο ομίλων είναι οι:
*20 γκολ: Γιαννίκος (Αετός Κορυδαλλού) - Παπαδόπουλος (Α.Ο. Χαραυγής)
*18 γκολ: Νεοφώτιστος (Α.Ο. Ζέας)
*17 γκολ: Παλαιολόγος (Δόξα Πειραιά) - Ζεβερέλης (Αίας Σαλαμίνας)

### Βαθμολογίες
Οι τελικές βαθμολογίες των ομίλων ήταν οι εξής:

## Β΄ Κατηγορία
Οι τελικές βαθμολογίες των ομίλων ήταν οι εξής:

## Γ΄ Κατηγορία
Οι τελικές βαθμολογίες των ομίλων ήταν οι εξής:

*1 Αγώνας κατάταξης:**Αρμενική** - Α.Ε. Καλλιθέας Τζιτζιφιών: 3-1.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1987-88 κατέκτησε ο '''Ατρόμητος Πειραιώς''' για πρώτη φορά στην ιστορία του, επικρατώντας στον τελικό της Α.Π.Σ.Ε. Αμφιάλης.

Ο κυπελλούχος Ατρόμητος Πειραιώς στο δρόμο του προς τον τελικό απέκλεισε τους Α.Ο. Νικαίας (4-1), Κένταυρο Καμινίων (3-2), Βύζαντα Μεγάρων (2-1), Μανδραϊκό (5-4 στα πέναλτι) και Α.Ο. Καστέλλας 2-1.

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1987-1988
Διοργανώσεις Ε.Π.Σ. Πειραιά 1986–87

Το πρωτάθλημα της **[[Ε.Π.Σ. Πειραιώς|Ένωσης Πειραιώς]] της περιόδου 1986-87** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 82 σύλλογοι. Τους τίτλους των δυο ομίλων της Α΄ Κατηγορίας κατέκτησαν η Δραπετσώνα και ο Α.Ο.Κ. Φαλήρου. Και οι δυο πρωταθλήτριες ανέβηκαν στη Δ΄Εθνική της περιόδου 1987-88. Υπερπρωταθλήτρια Πειραιώς ανακηρύχθηκε η ομάδα της Δραπετσώνας, επικρατώντας του αντιπάλου της με σκορ 3-1 την Κυριακή 28 Ιουνίου του 1987. 

## Κατηγορίες

*Α΄ με 29 ομάδες σε δύο ομίλους των 15-14 ομάδων.
*Β΄ με 27 ομάδες σε δύο ομίλους των 14-13 ομάδων.
*Γ΄ με 26 ομάδες σε δυο ομίλους των 13.

## Α΄ Κατηγορία
***Πρωταθλητές ομίλων** που ανέβηκαν στη Δ΄ Εθνική:
****[[Α.Σ. Δραπετσώνας]]**
****[[ΑΟ Κεντρικού Φαλήρου|Α.Ο.Κ. Φαλήρου]]**
*Αγώνας για τον **Υπερπρωταθλητή**:
**27 Ιουνίου 1987, γήπεδο Νεάπολης: **[[Α.Σ. Δραπετσώνας]]** - Α.Ο.Κ. Φαλήρου: 3-1.

Οι τελικές βαθμολογίες των ομίλων

1 **Αγώνας κατάταξης**21 Ιουνίου 1987, γήπ. Μοσχάτου:**[[Α.Σ. Δραπετσώνας]]** - Ερμής Νικαίας: 4-3 πέν. (3-3 κ.δ. & παρ.)
2 Πράσινα Πουλιά, Κένταυρος και Ορφέας ισοβάθμησαν και υποβιβάστηκεο τελευταίος λόγω χειρότερης διαφοράς βαθμών στα μεταξύ τους παιχνίδια.

## Β΄ Κατηγορία
***Πρωταθλητές ομίλων**:
****Πειραϊκή**
****[[Πειραϊκός Νέου Φαλήρου]]**
***Δευτεραθλητές ομίλων**:
****[[Χατζηκυριάκειο (συνοικία)#Αθλητισμός|Α.Ε. Χατζηκυριακείου]]**
****Π.Α.Ο. Αγ. Νικολάου Νικαίας**

## Γ΄ Κατηγορία
***Πρωταθλητές ομίλων**:
****Αρίων Κοκκινόβραχου**
****ΑΟ Παντζιτζιφιακός**
***Δευτεραθλητές ομίλων**:
****[[Α.Σ. Ειδυλλιακός|Ειδυλλιακός]]**
****Πρωτοπόρος Κερατσινίου**

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1986-87 κατέκτησε ο '''Άρης Νικαίας''' για τρίτη φορά, νικώντας στον τελικό την Φλόγα Νικαίας. Έκπληξη αποτέλεσε η φιναλίστ Φλόγα Νικαίας, η οποία αν και ομάδα Β΄ Κατηγορίας ΕΠΣΠ κατάφερε να φτάσει στον τελικό αποκλείοντας μεταξύ άλλων τους Ατρόμητο Πειραιώς και Α.Σ. Ποντίων Δραπετσώνας.

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1986-1987
Ειρμός

Η λέξη **ειρμός** κατ΄ έννοια σημαίνει πλοκή, σύνδεση, ακολουθία σκέψεων. Συνώνυμη αυτής είναι ο **συνειρμός**.

Ειδικότερα όμως στη Λειτουργική και την εκκλησιαστική υμνολογία, ειρμός ονομάζεται το πρώτο τροπάριο καθεμιάς των εννέα Ωδών, οι οποίες αποτελούν τον Κανόνα. Σύμφωνα μάλιστα με τον ειρμό φέρονται να ρυθμίζονται και τα επόμενα δύο ή πέντε τροπάρια που σχηματίζουν την Ωδή.

Σημειώνεται πως όταν οι ειρμοί επαναλαμβάνονται στο τέλος της Ωδής και πάντα σε ρυθμό αργότερο τότε αποκαλούνται καταβασίες.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 6ος, σελ. 426.

Κατηγορία:Λειτουργική
Κατηγορία:Εκκλησιαστική υμνολογία
Φαρέτρα

thumb|right|200px|Φαρέτρα

Η **φαρέτρα**  (από το ρήμα «φέρω») ως παρελκόμενο μέσο του τόξου, είναι η  θήκη στην οποία φυλάσσονται και μεταφέρονται τα βέλη. Σε άλλους πολιτισμούς κατασκευαζόταν από δέρμα, σε άλλους από ξύλο ή γούνα και γενικά με φυσικά υλικά, ανάλογα με το ποια ανευρίσκονταν σε αφθονία σε κάθε περιοχή. Οι σύγχρονες φαρέτρες κατασκευάζονται συνήθως από πλαστικό ή μέταλλο, αν και εξακολουθούν να κατασκευάζονται παραδοσιακές δερμάτινες.

Άλλοτε η φαρέτρα κατασκευαζόταν με βασικό κριτήριο την αντοχή της, τη χωρητικότητά της και την άνεση που παρείχε στον τοξότη -έπρεπε να συμβάλλει στη σωστή συντήρηση των βελών, να είναι σχετικά ελαφριά ώστε να μην κουράζει τον στρατιώτη (πεζό ή ιππέα) και η κατασκευή της να βοηθά στην γρήγορη αφαίρεση του βέλους την ώρα της μάχης. Οι στρατιώτες την έφεραν στο δεξιό ώμο με την κεφαλή της να προβάλλει από τον αριστερό, ώστε να ανασύρουν με το δεξί χέρι το βέλος ταχύτατα  και να στοχεύουν χωρίς χρονοτριβή. Στο Βυζάντιο η φαρέτρα ονομαζόταν και «κούκουρον» (από το λατινικό *cucurum*) και είχε χωρητικότητα  30-40 βελών.

Οι φαρέτρες αναρτούνταν και σε ειδική θέση της στον εξοπλισμό των αλόγων, όταν οι τοξότες ανήκαν στο ιππικό.

Οι σημερινές φαρέτρες κατασκευάζονται σε διάφορα μεγέθη, ανάλογα με το μήκος του βέλους, και με διάφορα κριτήρια, όπως το να διευκολύνουν την γρήγορη βολή   ή να είναι απλώς κομψές. Χρησιμοποιούνται κατά κύριο λόγο από αθλητές της τοξοβολίας.

## Παραπομπές


Κατηγορία:Όπλα
Favicon

Το **favicon** (είναι συντομογραφία των αγγλικών λέξεων **favorites icon** και μεταφράζεται ως δημοφιλές ή αγαπημένο εικονίδιο), γνωστό επίσης ως *εικονίδιο συντομεύσεων*, *εικονίδιο ιστοσελίδας* ή *εικονίδιο σελιδοδείκτη* είναι ένα αρχείο υπολογιστή (συνήθως έχει μέγεθος 16x16 εικονοστοιχεία-pixels) που συσχετίζεται με μια ιστοσελίδα. Ένα σχεδιαστής ιστοσελίδας μπορεί να δημιουργήσει και να εγκαταστήσει ένα τέτοιο εικονίδιο στην ιστοσελίδα. Το εικονίδιο αυτό χρησιμοποιείται από τον φυλλομετρητή (web browser) που υποστηρίζει τα εικονίδια Favicon ώστε να εμφανίζεται δίπλα στην μπάρα με τις διευθύνσεις ή δίπλα στην ονομασία της σελίδας αλλά και στην λίστα με τους σελιδοδείκτες σελίδων. Οι φυλλομετρητές οι οποίοι υποστηρίζουν πολλαπλές παρουσιάσεις σελίδων σε ξεχωριστά tabs εμφανίζουν τα εικονίδια favicon της κάθε σελίδας ξεχωριστά σε κάθε τίτλο.

## Ιστορία
Τον Μάρτιο 1999, η Microsoft δημοσίευσε τον φυλλομετρητή Internet Explorer 5 ο οποίος υποστήριζε εικονίδια favicon για πρώτη φορά . Στην πράξη το favicon ήταν ένα αρχείο υπολογιστή το οποίο ονομαζόταν `favicon.ico` και βρισκόταν στον κύριο κατάλογο της ιστοσελίδας. Αυτό το αρχείο το χρησιμοποιούσε ο φυλλομετρητής Internet Explorer στον κατάλογο με τους αποθηκευμένους σελιδοδείκτες αλλά και στην διεύθυνση URL στην μπάρα διεύθυνσης. Το αποτέλεσμα ήταν ότι ο αριθμός των επισκεπτών οι οποίοι πρόσθεταν στους σελιδοδείκτες μια σελίδα μπορούσαν να υπολογιστούν μετρώντας τις κλήσεις ανάκτησης του εικονιδίου από την ιστοσελίδα. Η τεχνική αυτή δεν «δουλεύει» πλέον καθώς όλοι οι σύγχρονοι φυλλομετρητές χρησιμοποιούν το favicon συνεχώς και όχι μόνο όταν η σελίδα είναι αποθηκευμένη στις λίστες των σελιδοδεικτών του χρήστη.

### Προτυποποίηση
Το favicon έγινε πρότυπο από την επιτροπή του παγκόσμιου ιστού W3C (World Wide Web Consortium) στο στην έκδοση 4.01 του κώδικα HTML τον Δεκέμβριο 1999, και αργότερα εισηγήθηκε στο XHTML 1.0 το οποίο δημοσιεύθηκε τον Ιανουάριο 2000. 

Σύμφωνα με την προτυποποίηση που έγινε, το favicon δεν χρειάζεται να βρίσκεται στον κύριο κατάλογο ή σε κάποιο συγκεκριμένο κατάλογο/θέση αλλά μπορεί να βρίσκεται σε οποιαδήποτε κατάλογο της ιστοσελίδας και η μορφή του εικονιδίου μπορεί να είναι οποιαδήποτε μορφή εικόνας.

Το 2003 ο κώδικας της δομής αρχείου `.ico` καταγράφηκε από την επιτροπή IANA (Internet Assigned Numbers Authority) στην κατηγορία των αρχείων και μέσων που χρησιμοποιούνται στο διαδίκτυο (MIME type `image/vnd.microsoft.icon`).

## Παραπομπές


## Εξωτερικοί σύνδεσμοι

* Proposals with the W3C web standards organization on how to add a Favicon
* Systems and Methods Involving Favicons IBM patent

Κατηγορία:Φυλλομετρητές
Καλαθοσφαίριση στους Θερινούς Ολυμπιακούς Αγώνες 1952

85 px|right|border
Το **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1952|15ης Ολυμπιάδας]]** έλαβε χώρα μεταξύ 13 Ιουλίου - 2 Αυγούστου 1952 στο Ελσίνκι, πρωτεύουσα της Φινλανδίας, με τη συμμετοχή 23 εθνικών ομάδων ανδρών. Ήταν η τρίτη φορά που το άθλημα συμπεριλαμβανόταν στο επίσημο πρόγραμμα των Ολυμπιακών Αγώνων και η πρώτη που χρησιμοποιήθηκαν δύο διαφορετικά κλειστά γυμναστήρια: στο ξεκίνημα το *Tennispalatsi*, από τα προημιτελικά και ύστερα το *Messuhalli*. 

Από τα αξιοσημείωτα της διοργάνωσης, ξεχωρίζει η τρίτη συνεχόμενη επικράτηση των Ηνωμένων Πολιτειών και η πρώτη εμφάνιση της Σοβιετικής Ένωσης (αργυρό μετάλλιο). Το συγκεκριμένο ζευγάρι επρόκειτο να αναμετρηθεί σε τελικό τέσσερις ακόμη φορές στις επόμενες πέντε διοργανώσεις. Τρίτη τερμάτισε η Ουρουγουάη (πρώτο μετάλλιο στο τουρνουά). Μνεία πρέπει να γίνει επίσης στο ασυνήθιστο σύστημα διεξαγωγής, το οποίο προέβλεπε αυτόματη πρόκριση στη Φάση των 16 για δέκα ομάδες. 

## Προκριματικός γύρος
Οι 13 «αδύνατοι» του τουρνουά χωρίστηκαν με κλήρωση σε τρεις ομίλους. Κάθε φορά που μια ομάδα έφτανε τις δύο ήττες, αποκλειόταν αμέσως από τη συνέχεια. Οι αναμετρήσεις συνεχίζονταν μεταξύ των υπολοίπων μέχρι να απομείνουν δύο «ζωντανοί» σε κάθε όμιλο, οι οποίοι προκρίνονταν στον επόμενο γύρο.

## Γύρος Α΄

Οι 6 νικητές του προκριματικού γύρου ενώθηκαν με τις υπόλοιπες 10 ομάδες και σχημάτισαν με κλήρωση 4 ομίλους. Οι δέκα που πρωτοεμφανίστηκαν σε αυτή τη φάση ήταν οι:
* ΗΠΑ, Γαλλία, Βραζιλία, Μεξικό, Ουρουγουάη, Χιλή - η πρώτη εξάδα της προηγούμενης Ολυμπιάδας
* Φινλανδία - αντιπροσωπευτικό συγκρότημα της διοργανώτριας χώρας
* Αργεντινή - εν ενεργεία παγκόσμια πρωταθλήτρια
* Σοβιετική Ένωση, Τσεχοσλοβακία - το ζευγάρι του τελικού στο Ευρωμπάσκετ 1951

## Γύρος Β΄

* Στις ισοβαθμίες εφαρμόστηκε το κριτήριο του μεταξύ τους αγώνα.

## Τελικός γύρος
### Ημιτελικοί - Τελικοί

### Κατάταξη θέσεων 5 - 8

## Τελική κατάταξη

* **Ο αριθμός νικών - ηττών αναφέρεται για στατιστικούς μόνο λόγους.*** **Οι ομάδες των θέσεων 9 και 17 αναγράφονται με αλφαβητική σειρά.**

## Εξωτερικοί σύνδεσμοι

* 1952 Olympic Games - επίσημος ιστοχώρος της FIBA 


1952
Διοργανώσεις Ε.Π.Σ. Πειραιά 1988–89

Το πρωτάθλημα της **[[Ε.Π.Σ. Πειραιώς|Ένωσης Πειραιώς]] της περιόδου 1988-89** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 100 σύλλογοι. Τους τίτλους των δυο ομίλων της Α΄ Κατηγορίας κατέκτησαν η Αμφιάλη και ο ΑΣ Ποντίων. Υπερπρωταθλήτρια Πειραιώς ανακηρύχθηκε η ομάδα της Αμφιάλης, επικρατώντας του αντιπάλου της με σκορ 1-0. Και οι δυο πρωταθλήτριες ανέβηκαν στη Δ΄Εθνική της περιόδου 1989-90, όπως και η νικήτρια του μπαράζ δευτεραθλητριών ΑΣ Δραπετσώνα. 

## Κατηγορίες

*Α΄ με 30 ομάδες σε δύο ομίλους των 15.
*Β΄ με 32 ομάδες σε δύο ομίλους των 16.
*Γ΄ με 38 ομάδες σε τρεις ομίλους των 13-13-12 ομάδων.

## Α΄ Κατηγορία
***Πρωταθλητές ομίλων** που ανέβηκαν στη Δ΄ Εθνική:
****[[Α.Π.Σ.Ε. Αμφιάλη|Αμφιάλη]]**
****[[Α.Σ. Ποντίων Δραπετσώνας|Α.Σ. Ποντίων]]**
*Αγώνας για τον **Υπερπρωταθλητή**:
**27 Μαΐου 1989, γήπεδο Νίκαιας: **[[Α.Π.Σ.Ε. Αμφιάλη|Αμφιάλη]]** - Α.Σ. Ποντίων: 1-0.
*Αγώνας για την **Τρίτη Θέση** και άνοδο στη Δ΄ Εθνική:
**24 Ιουνίου 1989, γήπεδο Κορυδαλλού: **[[Α.Σ. Δραπετσώνας]]** - Α.Ο. Καστέλλας: 1-0.
Την επόμενη περίοδο έγινε αύξηση των ομάδων της Α΄ κατηγορίας και δεν υποβιβάστηκε καμία ομάδα Οι τελικές βαθμολογίες των δυο ομίλων ήταν οι εξής:

## Β΄ Κατηγορία
Μεγαρικός και Ερμής Νίκαιας ήταν οι πρωταθλητές των δυο ομίλων. Με την αναδιάρθρωση και την αύξηση των ομάδων της Α΄ της επόμενης περιόδου οι πέντε πρώτες κάθε ομίλου προβιβάστηκαν και δεν υποβιβάστηκε καμία (ενώ προβλεπόταν οι 4 τελευταίες κάθε ομίλου)

Οι τελικές βαθμολογίες των ομίλων

## Γ΄ Κατηγορία
Στη Γ΄ ΕΠΣΠ συμμετείχαν 38 σύλλογοι χωρίς κανένα καινούριο σύλλογο και την «απώλεια» του Αστέρα Ευγενείας που δε δήλωσε συμμετοχή. Οι πρωταθλητές και δευτεραθλητές κάθε ομίλου προβιβάστηκαν στη Β΄ ενώ μετά την αναδιάρθρωση που εγινε το καλοκαίρι τους ακολουθησαν και οι τρίτοι κάθε ομίλου.

* **Πρωταθλητές Ομίλων**:
** ΑΕ Καμινίων
** Δίας Κορυδαλλού
** Παντζιτζιφιακός
* **Δευτεραθλητές/Τριταθλητές** που προβιβάστηκαν στη Β΄:
** ΑΟ Κορυδαλλού / Άρης Μεγάρων
** ΑΕΚ Παλιάς Κοκκινιάς / ΑΕ Αίγινας
** Νίκη Κερατσινίου / Θησέας Πειραιά

### Όμιλοι

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1988-89 κατέκτησε ο **[[Α.Σ. Ποντίων Δραπετσώνας]]** για δεύτερη φορά στην ιστορία του, επικρατώντας στον τελικό του συντοπίτη του Α.Σ. Δραπετσώνα. 

### Τελικός

## Σημειώσεις

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1988-1989
Λεωνίδας Μαυρομιχάλης

Ο **Λεωνίδας Μαυρομιχάλης** (; - 31 Μαΐου 2016) ήταν Έλληνας διπλωμάτης.

## Βιογραφικά στοιχεία

Ήταν γιος του Πέτρου Μαυρομιχάλη. Καταγόταν από την οικογένεια Μαυρομιχάλη και ήταν απευθείας απόγονος του Ιωάννη Μαυρομιχάλη, αδερφού του Πετρόμπεη Μαυρομιχάλη. Κατατάχθηκε στο διπλωματικό σώμα το 1958 και, κατά τη σταδιοδρομία του, ανέλαβε σημαντικές θέσεις. Διετέλεσε γενικός πρόξενος της Ελλάδας στη Στουτγάρδη και το Λονδίνο, καθώς και πρέσβης στην Τσεχοσλοβακία (1979-1984), καθώς και στoν Καναδά (1986-1991).  Τοποθετήθηκε στη Μόνιμη Αντιπροσωπεία της Ελλάδας στο Συμβούλιο της Ευρώπης στις 25 Μαρτίου 1991, θέση στην οποία παρέμεινε μέχρι το 1993. Αποχώρησε από το διπλωματικό σώμα με τον βαθμό του πρέσβη επι τιμή, αφού είχε διατελέσει και γενικός επιθεωρητής στην Κεντρική Υπηρεσία του Υπουργείου των Εξωτερικών. Τον Σεπτέμβριο του 1998 διορίστηκε πρέσβης εκ προσωπικοτήτων, θέση στην οποία παρέμεινε μέχρι τον Σεπτέμβριο του 2001.

Τον Φεβρουάριο του 2011 συνυπέγραψε ανοικτή επιστολή διπλωματών, 33ών πρώην πρέσβεων της Ελλάδας, προς τον πρωθυπουργό Γιώργο Παπανδρέου σχετικά με τα εθνικά θέματα. Ο Λεωνίδας Μαυρομιχάλης ήταν μέλος του *Πατριωτικού Ομίλου Απογόνων Αγωνιστών του 1821 και Ιστορικών Γενών της Ελλάδος*, του οποίου αντιπρόεδρος έχει διατελέσει η αδελφή του, Αγγελική Πέτρου Μαυρομιχάλη. Συμμετείχε στις νομοπαρασκευαστικές επιτροπές που επεξεργάστηκαν τις ανανεώσεις του «Οργανισμού» του Υπουργείου των Εξωτερικών, οι οποίοι κυρώθηκαν με νόμους το 1998 και το 2007.

Ήταν παντρεμένος και είχε αποκτήσει έναν γιο, τον Πέτρο Μαυρομιχάλη, καθώς και μια κόρη, τη φωτογράφο Μαργαρίτα Μαυρομιχάλη.

## Παραπομπές


## Εξωτερικοί σύνδεσμοι
* 

Μαυρομιχαλης
Λεωνιδας
Βερενίκη επί Δειρής

Η **Βερενίκη** ήταν αρχαία ελληνική πόλη στην Αιθιοπία. 

Έφερε το προσωνύμιο *ἐπὶ Δειρῆς* που στα αρχαία ελληνικά σήμαινε επί του λαιμού της γης. Την αναφέρουν ο Στέφανος ο Βυζάντιος, ο Στράβων, ο Πλίνιος, ο Πομπώνιος Μέλας και ο Κλαύδιος Πτολεμαίος. Επρόκειτο για πτολεμαϊκή αποικία. Βρισκόταν στη δυτική ακτή της Ερυθράς θάλασσας, κοντά στα στενά του  Bab-el-Mandeb που βρίσκτονται στο κράτος του σημερινού Τζιμπουτί. Την ονομασία της η Βερενίκη όφειλε λόγω της τοποθεσίας της που ήταν ένα αμμώδες ακρωτήριο. Σύμφωνα με άλλους, αυτή η Βερενίκη βρισκόταν κοντά σε μια πόλη ονόματι Δειρή. Η θέση όμως της τελευταίας είναι άγνωστη.

Κατηγορία:Πόλεις της Αρχαίας Αιγύπτου
Κατηγορία:Τζιμπουτί
Κατηγορία:Αρχαιοελληνική γεωγραφία της Ανατολικής Αφρικής
Αρσινόη επί Δειρής

Η **Αρσινόη** ήταν ελληνιστική πόλη στην Ερυθραία της Αφρικής. 

Βρισκόταν στους Αβαλίτες, κοντά στο ακρωτήριο της Δειρής. Εκείτο βορείως της Βερενίκης. Επρόκειτο για πτολεμαϊκή αποικία, την οποία ίδρυσε ο Πτολεμαίος Β' ο Φιλάδελφος προς τιμήν της αδελφής - συζύγου του Αρσινόης. Υπολογίζεται ότι η σύγχρονη τοποθεσία της Αρσινόης είναι κοντά στην είσοδο της Ερυθράς Θάλασσας (στενό Μπαμπ Ελ Μαντέμπ), πλησίον της πόλης Άσσαμπ της Ερυθραίας. 

## Παραπομπές


Κατηγορία:Αρχαίες ελληνικές αποικίες
Κατηγορία:Ιστορία της Ερυθραίας
Κατηγορία:Αρχαιοελληνική γεωγραφία της Ανατολικής Αφρικής
Λεονίντ Λακερμπάγια

Ο **Λεονίντ Ιβάνοβιτς Λακερμπάγια** (Леонид Иванович Лакербая)  ήταν ο Πρωθυπουργός της Αμπχαζίας (από τις 27 Σεπτεμβρίου 2011 ως τις 2 Ιουνίου 2014) και επικεφαλής του κοινωνικο-πολιτικού κινήματος Aitaira (από το 2001). Προτού γίνει Πρωθυπουργός, ο Λακερμπάγια ήταν Πρώτος Αναπληρωτής Πρωθυπουργός στην κυβέρνηση του Σεργκέι Μπαγκάπς  (από τις 24 Φεβρουαρίου 2005) και χρημάτισε υπουργός Εσωτερικών από τις 29 Ιουνίου 1995 ως τις 31 Ιουλίου 1996 επί προεδρίας του Βλαντισλάβ Αρτζίνμπα. Ο Λακερμπάγια έλαβε το χρίσμα από το Λαϊκό Κόμμα για να κατέλθει ως υποψήφιος στις προεδρικές εκλογές του 1999, ωστόσο του αρνήθηκαν την εγγραφή στην εκλογική επιτροπή, επιτρέποντας στον Πρόεδρο Αρτζίνμπα να διεκδικήσει και δεύτερη θητεία χωρίς αντίπαλο.

## Βιογραφικά στοιχεία
Γεννημένος την 1η Ιανουαρίου 1947, κατάγεται από την Γκουντάουτα. Είναι παντρεμένος, με τρία παιδιά - δύο γιους και μία κόρη.

Το 1962 εισήλθε στη Σχολή Συγκοινωνιών της Μόσχας, όπου αποφοίτησε το 1966. Από το 1970 έως το 1975 ήταν φοιτητής στην σοβιετική πρωτεύουσα στο Ινστιτούτο Αυτοκινήτου και Δρόμων (MADI). Από το 1975 έως το 1979, εργάστηκε ως μηχανικός με την εταιρεία μεταφοράς Gagra. Από το 1979 έως το 1985 ήταν Διευθυντής Φορτίου για την ATP. Από το 1985 έως το 1991 διετέλεσε Διευθυντής στο πιλοτικό εργοστάσιο "Gagra". 

Ο Λακερμπάια αποτελεί έναν από τους ιδρυτές του δημοκρατικού κινήματος αντιπολίτευσης στην Αμπχαζία.

Το 1991 εκλέχτηκε στο Ανώτατο Συμβούλιο της Αμπχαζίας. Από το 1992 έως το 1995, ήταν ο πρώτος Αντιπρόεδρος της Κυβέρνησης. Από το 1995 έως το 1996 χρημάτισε Υπουργός Εξωτερικών, ενώ από το 1998 έως το 2002 ήταν μέλος της Εθνοσυνέλευσης, έπειτα από την σύγκληση του 13ου Κοινοβουλίου. 

Από τον Φεβρουάριο του 2005 έως τον Ιανουάριο του 2009 διετέλεσε αντιπρόεδρος της Κυβέρνησης της Αμπχαζίας. Από τον Ιανουάριο του 2009 ως το Σεπτέμβριο του 2011 υπηρέτησε ως ο πρώτος αντιπρόεδρος της Κυβέρνησης. Το Σεπτέμβριο του 2011 διορίστηκε Πρωθυπουργός της Δημοκρατίας της Αμπχαζίας.

## Παραπομπές


Λ
Επιθεώρηση Εργασίας

Η **Επιθεώρηση Εργασίας** είναι μία Ανεξάρτητη Διοικητική Αρχή, βάσει του Ν. 4808/2021 και η λειτουργία της ορίστηκε με την ΚΥΑ υπ Αριθ. 67759/2022. Της Αρχής προΐσταται ο Διοικητής, ο οποίος δύναται να εισηγηθεί στον Υπουργό Εργασίας και Κοινωνικής Ασφαλίσεως προτάσεις νόμου, στον οποίον όμως δε λογοδοτεί, καθώς η Αρχή υπόκειται αποκλειστικά σε κοινοβουλευτικό έλεγχο. Τα όργανα διοίκησης της Επιθεώρησης Εργασίας είναι ο Διοικητής και το πενταμελές Συμβούλιο Διοίκησης. Η Επιθεώρηση Εργασιακών Σχέσεων και η Επιθεώρηση Ασφάλειας και Υγείας στην Εργασία αποτελούν δύο κλάδους της Αρχής.

Προηγουμένως, λειτουργούσε ως αυτοτελής υπηρεσία, συγκροτημένη σε πολιτικό σώμα στο οργανόγραμμα του Υπουργείου Εργασίας, με την ονομασία Σώμα Επιθεώρησης Εργασίας (ΣΕΠΕ). Συστάθηκε αρχικά σύμφωνα με τις διατάξεις του Π.Δ. 136/1999 "Οργάνωση Υπηρεσιών Σώματος Επιθεώρησης Εργασίας" (ΦΕΚ 134Α΄/ 3-6-1999).

Του Σώματος αυτού προΐστατο ένας Ειδικός Γραμματέας συνεπικουρούμενος από δύο Γενικούς Επιθεωρητές, ένας επί θεμάτων εργασιακών σχέσεων και ένας επί θεμάτων ασφάλειας και υγείας στους χώρους εργασίας. Το ΣΕΠΕ συγκροτείτο με ειδικούς επιθεωρητές αντίστοιχων παραπάνω θεμάτων σε τρεις κεντρικές διευθύνσεις με επιμέρους 12 τμήματα με έδρα την Αθήνα (Υπουργείο) και σε 15 περιφερειακές με επιμέρους τμήματα, που εδρεύουν σε ισάριθμες πόλεις καλύπτοντας κατά περιφέρειες όλη την επικράτεια και με συνολικό προσωπικό 1000 περίπου υπαλλήλους. Οι περιφερειακές εδρεύουν στις ακόλουθες πόλεις: Αθήνα, (4 κατά νομαρχιακή διαίρεση), Πειραιά, Θεσσαλονίκη, Ιωάννινα, Ηράκλειο, Ερμούπολη, Κομοτηνή, Κοζάνη, Λαμία, Πάτρα, Μυτιλήνη και Τρίπολη.

## Παραπομπές


## Εξωτερικοί σύνδεσμοι
* 

Κατηγορία:Ελληνικές ανεξάρτητες αρχές
Κατηγορία:Δημόσιες υπηρεσίες της Ελλάδας
Κατηγορία:Υπουργείο Εργασίας και Κοινωνικής Ασφάλισης (Ελλάδα)
Κατηγορία:Εργασία στην Ελλάδα
Ιωάννης Καλλέργης

Ο **Ιωάννης Καλλέργης** (29 Ιουλίου 1903 - 1976) ήταν Έλληνας διπλωμάτης.

## Βιογραφικά στοιχεία

Ήταν γιος του Δημητρίου Καλλέργη και της Δανάης Αθηνογένη. Από την πλευρά του πατέρα του καταγόταν από την παλιά κρητική οικογένεια Καλλέργη και ήταν δισέγγονος του Δημητρίου Καλλέργη ενώ από την πλευρά της μητέρας του καταγόταν από την παλιά αθηναϊκή οικογένεια Αθηνογένη. Σπούδασε νομικά και πολιτικές επιστήμες στο Παρίσι

Το 1924 εισήλθε στο διπλωματικό σώμα. Υπηρέτησε με χρονολογική σειρά στο Βελιγράδι, το Λονδίνο, τους Άγιους Σαράντα, στη Βιέννη, στο Κάϊρο και εν συνεχεία ως γενικός πρόξενος στη Νέα Υόρκη. Το 1950 έγινε σύμβουλος της ελληνικής πρεσβείας στην Ουάσινγκτον και το 1954 πρέσβης της Ελλάδας στην Τουρκία (Άγκυρα). Το 1957 τοποθετήθηκε, ως διευθυντής, στην πολιτική διεύθυνση του υπουργείου εξωτερικών ενώ την περίοδο 1959 - 1965 διετέλεσε πρέσβης της Ελλάδας στην Οτάβα. Το 1959 προήχθη σε α΄ πληρεξούσιο υπουργό.

## Αναφορές


Κατηγορία:Έλληνες διπλωμάτες
Ιωαννης
Κατηγορία:Οικογένεια Αθηνογένη
Griechischer Wein (Κέρνα κρασί)

Το **Griechischer Wein** (*ελληνικό κρασί* στα Ελληνικά) είναι δημοφιλές γερμανικό τραγούδι του 1974 του Αυστριακού διάσημου τραγουδιστή Ούντο Γιούργκενς σε μουσική του ιδίου, στίχους του Μίχαελ Κούντσε και με παραγωγό τον Ραλφ Ζίγκελ. Παρέμεινε στο νούμερο ένα της Γερμανίας για 37 εβδομάδες, νούμερο δύο της Αυστρίας για 52 εβδομάδες και νούμερο ένα της Ελβετίας για 20 εβδομάδες.

Το τραγούδι ερμηνεύτηκε και στα ελληνικά με τον τίτλο «*Κέρνα κρασί*».
Πάνω στη μουσική του τραγουδιού και σε στίχους του Αντωνάρα Μαλιάγκα γράφτηκε το «Τραγούδι της Καβάλας» με επίσημο τίτλο *Γεια σας παιδιά*, που κυκλοφόρησε στην Ελλάδα το 1977, αλλά και σε Γερμανία και Αυστρία το 1980.

## Ιστορικό του τραγουδιού
Η μουσική του τραγουδιού ήταν ακαριαία έμπνευση κατά την διάρκεια της παραμονής του καλλιτέχνη στη Ρόδο το 1972. Εξ αρχής ήταν βέβαιος για την εμπορική επιτυχία του, αλλά λόγω έλλειψης στίχων η παρτιτούρα έμεινε ανεκμετάλλευτη για δύο χρόνια. Το 1974 σε συνεργασία με τον Κούντσε έκανε μια εκτέλεση στην κοιλάδα του Ρουρ και έκτοτε το τραγούδι καθιερώθηκε. Κυκλοφόρησε το 1974 σε σινγκλ, και στο δίσκο *[[Griechischer Wein - Seine neuen Lieder]]*. Τον επόμενο χρόνο ανέβηκε στα τσαρτς της Γερμανίας, Αυστρίας και Ελβετίας και παρέμεινε εκεί για σειρά εβδομάδων. Για την ερμηνεία του, τους στίχους και τη μουσική, ο Γιούργκενς και ο Κούντσε τιμήθηκαν με επίσημη συνάντηση από τον πρωθυπουργό Κωνσταντίνο Καραμανλή. Μεταγλωττίστηκε και ερμηνεύτηκε στα αγγλικά, ισπανικά, πολωνικά και πορτογαλικά. Τραγουδήθηκε από τους Μπινγκ Κρόσμπι, Αλ Μαρτίνο, Χοσέ Βέλεθ, Χάινο, Άννα Γκέρμαν και άλλους. Το 2011 οι Locomondo παρουσίασαν μια ρέγγε έκδοση, καθώς και μια "ελληνογερμανική" διασκευή του τραγουδιού.

## Παραπομπές


## Πηγές
*«Αντίο φίλε του ελληνικού κρασιού», άρθρο του μουσικολόγου Πάρι Κωνσταντινίδη με αφορμή το θάνατο του Ούντο Γιούργκενς, δημοσιευμένο στο Bookpress (www.bookpress.gr).

Κατηγορία:Μουσική στη Γερμανία
Κατηγορία:Ελληνογερμανικές σχέσεις
Jeanny (τραγούδι)

Το **Jeanny** είναι τραγούδι του 1985 του Αυστριακού σουπερστάρ Φάλκο. Προξένησε σκάνδαλο από τα μεγαλύτερα της γερμανόφωνης ποπ μουσικής. Οι στίχοι είναι των δύο Bolland & Bolland, σε διασκευή του ίδιου του Falco, ο οποίος έγραψε και τη μουσική. Κυκλοφόρησε στο δίσκο Falco 3.
## Περιεχόμενο
Το κομμάτι περιγράφει την αρπαγή και το βιασμό της ανήλικης Τζίνι από τον μπανιστή της. Οι στίχοι είναι στα γερμανικά, ενώ το ρεφρέν είναι στα αγγλικά. Αν και το τραγούδι σαφώς δεν αναφέρει τίποτα το βίαιο, κατηγορήθηκε ότι απλοποιεί και εκθειάζει τον βιασμό, παρουσιάζοντας την όλη σκηνή από την αφελή οπτική γωνιά ενός νοηματικά καθυστερημένου μπανιστή, ο οποίος μέσα σε έναν όλο και αυξανόμενο παροξυσμό τρέλας και λόγω ανεκπλήρωτης αγάπης, απαγάγει και τελικά φονεύει το κορίτσι. Η όλη υπόθεση σκηνοθετείται σε στυλ τηλεοπτικής εκπομπής γερμανικών ειδήσεων και ακολουθεί πιστά μια απαγωγή και δεκαπενθήμερη αναζήτηση μιας δεκαεννιάχρονης κοπέλας που συνέβη πραγματικά. Το τραγούδι αμέσως απέσπασε την αντίδραση γυναικείων συνασπισμών, που απαίτησαν να αποκλεισθεί από τις ραδιοφωνικές εκπομπές για λόγους ήθους. Το τραγούδι μποϊκοταρίστηκε από όλους τους κρατικούς ραδιοσταθμούς και από πολλές ντισκοτέκ. Η αρμόδια γερμανική αρχή ωστόσο αποφάσισε να μην το απαγορεύσει για να μην προωθήσει περισσότερο τη δημοτικότητά του. Το γερμανικό δελτίο ειδήσεων διαμαρτυρήθηκε κατά τη διάρκεια εκπομπής δελτίου ειδήσεων για την καπηλεία. Αυτό όμως δεν εμπόδισε το κομμάτι να ανέβει στο νούμερο ένα των τσαρτς στην Αυστρία, Γερμανία, Ολλανδία, Νορβηγία, Σουηδία και Ελβετία.

Κατηγορία:Singles του 1985
Κατηγορία:Τραγούδια του 1985
Κατηγορία:Αυστριακά τραγούδια
Κατηγορία:Singles του 1986
Κατηγορία:Νούμερο 1 singles στην Αυστρία
MS

Η συντομογραφία λατινικών χαρακτήρων **MS** ή **Ms** ή **ms** ή **mS** (στην αγγλική γλώσσα προφέρεται εμ-ες) ή **μs** μπορεί να αναφέρεται:

## Επιστήμη & μονάδες μέτρησης
*Στο ms (Millisecond) που αντιστοιχεί σε 10-3 δευτερόλεπτα.
*Στο μs (microsecond) που αντιστοιχεί σε 10-6 δευτερόλεπτα.
*Στο MS (Megasiemens) μονάδα μέτρησης ηλεκτρικής αγωγιμότητας που αντιστοιχεί σε 106 Siemens.
*Στο mS (milliSiemens) μονάδα μέτρησης ηλεκτρικής αγωγιμότητας που αντιστοιχεί σε 10-3 Siemens.
*Στο μS (microSiemens) μονάδα μέτρησης ηλεκτρικής αγωγιμότητας που αντιστοιχεί σε 10-6 Siemens.
*Στο m/s (miles per second) ως μίλια ανά δευτερόλεπτο
*Στο **M<sub>s</sub>** ως τύπος σεισμικής κλίμακας.
*Στο '''Μ<sub>S</sub>''' εναλλακτικό σύμβολο για την Ηλιακή μάζα.

## Γεωγραφικοί προσδιορισμοί
*Στο Μοντσερράτ χώρα της Καραϊβικής κατά ISO 3166-2
**Ως .ms για  τον top-level domain κωδικό για το Μοντσερράτ στο Διαδίκτυο.
*Στο Μισισίπι πολιτεία των ΗΠΑ.

## Άλλες χρήσεις
*Στη Microsoft, π.χ. MS-DOS.
Theo, wir fahr'n nach Lodz

Το **Theo, wir fahr’n nach [[Λοτζ|Lodz]]** είναι γερμανική επιτυχία της Βίκυ Λέανδρος του 1974 που ανέβηκε στα τσαρτ και παρέμεινε εκεί 28 εβδομάδες, από τις οποίες 18 ήταν στα τοπ τεν. 
## Ιστορικό
Η μελωδία του τραγουδιού είναι πολύ παλιά . Οι στίχοι γράφτηκαν τον 19ο αιώνα και αναφέρει την αστική μετακίνηση του αγροτικού πληθυσμού στο καιρό της βιομηχανικής επανάστασης. Μια διασκευή του τραγουδιού είχε γίνει επιτυχία το 1914 από τους αυστριακούς. Το τραγούδι διασκευάστηκε στη σύγχρονη εποχή και ερμηνεύτηκε στα αγγλικά και γαλλικά με τους τίτλους *Henry, Let’s Go to Town*, *Danny, Teach Me to Dance* και *Théo, on va au bal*.
## Πηγές
* Peter E. Nasarski (Hrsg.), Edmund Effenberger: *Lodz – „Gelobtes Land“. Von deutscher Tuchmachersiedlung zur Textilmetropole im Osten.* Berlin/Bonn 1988, ISBN 3-922131-63-8

Κατηγορία:Μουσική στη Γερμανία
Προστασία μνημείων

thumb|Η δεξιά πλευρά του κτιρίου έχει αποκατασταθεί
Ως **Προστασία μνημείων** ονομάζονται δραστηριότητες σχετικά με την συντήρηση και αποκατάσταση ιστορικών κτιρίων και συνόλων. Τα σχετικά κτίρια ονομάζονται *"διατηρητέα"* και η εργασία σε αυτά ως αποκατάσταση.

Η συντήρηση και αποκατάσταση αποτελεί πολλές φορες ειδικές γνώσεις σχετικά με παλιές τεχνολογίες και την γνώση ιστορικών οικοδομικών υλικών.
Σχετικά με την προστασία μνημείων ασχολούνται υπηρεσίες, αρχιτέκτονες και μηχανικοί.

## Δείτε επίσης
* Διατηρητέα μνημεία της φύσης

Κατηγορία:Ιστορία της αρχιτεκτονικής
Η νήσος των Αζορών

**Η Νήσος των Αζορών** είναι τραγούδι σε στίχους Μποστ, μουσική Μίκη Θεοδωράκη και αρχική ερμηνεία Μπιθικώτση. Κυκλοφόρησε σε μικρό δίσκο το 1964, ενώ ακούστηκε στην κινηματογραφική ταινία έκλεψα τη γυναίκα μου του ίδιου έτους.  Ο Μπιθικώτσης  Το ερμήνευσε, όμως,  Στη β' πλευρά του δίσκου κυκλοφόρησε το «Ρομβία», ενώ το εξώφυλλο είναι χειρόγραφο ζωγραφισμένο του Μποστ. Στο μπουζούκι παίζει ο Χιώτης.
## Εξωτερικοί σύνδεσμοι
* το εξώφυλλο του δίσκου
* οι στίχοι του ποιήματος 

Κατηγορία:Τραγούδια του 1964
Κατηγορία:Τραγούδια του Μίκη Θεοδωράκη
Κοκκάρι Σάμου

Το **Κοκκάρι** είναι παραθαλάσσιο χωριό της Σάμου με υψόμετρο 5 μέτρα. 

## Γεωγραφικά - ιστορικά στοιχεία
Το Κοκκάρι βρίσκεται στις βόρειες ακτές της Σάμου, επάνω στη επαρχιακή οδό Σάμου - Καρλοβασίου και απέχει περίπου 11 χλμ. ΒΔ. της πόλης της Σάμου. Η κύρια απασχόληση των κατοίκων του Κοκκαριού είναι ο τουρισμός, καθώς πρόκειται για ένα από τα πιο αναπτυγμένα τουριστικά θέρετρα του νησιού. Πόλο έλξης στο Κοκκάρι αποτελούν τα καλοδιατηρημένα παλιά σπίτια, το μικρό λιμάνι και οι παραλίες (Τσαμαδού, Λεμονάκια και Τσάμπου) που το περιβάλλουν. Ένα από τα σημαντικά αξιοθέατα του Κοκκαριού είναι η εκκλησία του Αγίου Νικολάου, ενώ μεγάλο πανηγύρι διεξάγεται στις 27 Ιουλίου, εορτή του Αγίου Παντελεήμονα.

Η έκτασή του είναι 0,19 τετραγωνικά χιλιόμετρα. Ο πληθυσμός του σύμφωνα με την απογραφή του 2011 είναι 1.060 κάτοικοι. Αυτό συνεπάγεται ότι η έκτασή του ανά άτομο είναι 114 τετραγωνικά μέτρα.

## Διοικητικά στοιχεία - ονομασία
Το Κοκκάρι χτίστηκε στις αρχές του 19ου αιώνα ως επίνειο του χωριού Μυτιληνιοί. Σύμφωνα με την εκδοχή του Σάμιου λόγιου Επαμεινώνδα Σταματιάδη το όνομά του αποδίδεται στην εκτεταμένη καλλιέργεια του κοκκαριού, ενός είδους μικρού κρεμμυδιού. Μια άλλη εκδοχή αναφέρει ως αιτία προέλευσης το όνομα του πρώτου οικιστή της περιοχής. Ως κοινότητα συστάθηκε για πρώτη φορά το 1918 με το ΦΕΚ 204Α - 21/09/1918. Σύμφωνα με το σχέδιο Καλλικράτης αποτελεί τοπική κοινότητα που υπάγεται στη δημοτική ενότητα Βαθέος του Δήμου Ανατολικής Σάμου και σύμφωνα με την απογραφή του 2011 έχει πληθυσμό 1.060 κατοίκους.

## Φωτογραφίες

Αρχείο:Kokkari - panoramio (11).jpg|Το λιμανάκι στο Κοκκάρι.
Αρχείο:St. Nikolaos Church, Kokkari. - panoramio.jpg|Η εκκλησία του Αγίου Νικολάου.
Αρχείο:Samos, Kokkari view - panoramio.jpg|Θέα του χωριού από το λιμανάκι.


## Εξωτερικοί σύνδεσμοι
* Το Κοκκάρι της Σάμου στο https://www.youtube.com 
* Κοκκάρι η rock star της Σάμου

## Παραπομπές



Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Σημείο αυτανάφλεξης

Το **σημείο αυτανάφλεξης** μιας ουσίας είναι η κατώτερη θερμοκρασία στην οποία η ουσία αναφλέγεται αυθόρμητα σε μια φυσιολογική ατμόσφαιρα, χωρίς μια εξωτερική πηγή θερμότητας, όπως για παράδειγμα μία φλόγα ή σπίθα.

Αυτή η θερμοκρασία απαιτείται για την παροχή της ενέργειας ενεργοποίησης που χρειάζεται για να πραγματοποιηθεί η καύση.

Η θερμοκρασία στην οποία μια χημική ουσία αναφλέγεται, μειώνεται με την αύξηση της πίεσης ή την αύξηση της συγκέντρωσης οξυγόνου.
Τα σημεία αυτανάφλεξης υγρών χημικών ουσιών μετρούνται τυπικά χρησιμοποιώντας μία φιάλη 500 mL τοποθετημένη σε φούρνο ελεγχόμενης θερμοκρασίας, σύμφωνα με το πρότυπο ASTM E659.

Κατηγορία:Χημικές διεργασίες